Ilul Eebban Ṛemḍan ass n 10 Yunyu 1920 deg Tmurt n Leqbayel, deg taddart n Yieezzuzen i d-yezgan deg tama n Laṛebea n At-Yiraten. Baba-s qqaren-as Muḥend, ma d yemma-s qqaren-as Faṭima, tḥemmel-it aṭas acku yella d anelmad ifazen ger tezyiwin-is. Deg lawan-nni, ulac aṭas n yiɣerbazen imi tamurt tella ddaw temḥarsa n Fransa.
Eebban Ṛemḍan iṛuḥ ɣer Blida akken ad ikemmel dinna leqraya-s deg teseddawit, iwwi-d Lbak (BAC) n tusnakt deg useggas n 1941. Deg tallit-nni i yebda yettfaq s yir tagnit i ttidiren Yizzayriyen, ayen i t-yeğğan ad yeḥbes leqraya-s, ad ḍfer abrid n tsertit. Yekcem ɣer Umussu i Unalak n Tlelliyiin Timagdayin (MTLD). Deg useggas n 1947, yuɣal d imḍebber deg ukabar-a, yerna yettikki deg tuddsa tuffirt (O.S) i yellan tettheggi i tṛad mgal Fṛansa. Adabu n Fransa ifaq yes-s, dɣa yeṭṭef aṭas n yimeɣnasen n umussu-a, yeḥkem-asen s lḥebs.
Eebban Ṛemḍan yettwaṭṭef ula d netta, deg useggwas n 1950. Yennuɣ deg lḥebs almi yuɣal yettuneḥsab d ameḥbus n tsertit, yesɛa azref ad iɣer idlisen d yeɣmisen.Yeffeɣ-d deg yennayer 1955. Yerra ɣer taddart-is. Syin yeffeɣ s amadaɣ akken ad yeddu d yemdukal-is n tegrawla. Yuɣal iṛuḥ ɣer temdint n Lezzayer, yeṭṭef amkan n Biṭaṭ i yellan d ameḥbus. Seg meɣres 1955 ar win n 1956, yessaweḍ Eebban ad yesdukel akk imussuyen d yikabaren izzayriyen yellan niqal ur ttemsefhamen ara, akken ad ttekkin deg ṭrad n uslelli aɣelnaw. Yumen d tadukli i yessawaḍen. D Eebban Ṛemḍan i d-iheggan Anejmae n Ṣṣumam anda i sersen lsas i tegrawla tazzayrit.Mlalen yergazen d tlawin n tegrawla deg uzellagen, deg Γuct 1956. 20 n wussan, nutni ttmeslayen ɣef liḥala n tmurt d umennuY n yizzayriyen mgal amnekcam afṛansis. Dinna i d-ffɣent tektiwin swayes ar a teddu tegrawla akk d tid ɣef ar a ters Lezzayer n uzekka.
Eebban Ṛemdan yemmut deg usemmud-is 37 n yiseggasen, yettwanɣa deg Lmeṛṛuk deg Dujembeṛ 1957. Eebban Ṛemḍan d netta i d bab n tegrawla, d netta i yessawḍen ad yesbed lsas i tegrawla n Lezzayer maca xedeent yemdukal-is akken xedeen merra agdud akk d tmurt n Lezzayer.
T.Mokhtari
kab_Latn kab_Latn kab_Latn kab_Latn taq_Latn